[{"text_idx": "#000000", "text": "Komitatanoj ne ricevis financajn dokumentojn"}, {"text_idx": "#000001", "text": "En sabato, la 23-a de julio, la komitato de UEA komencos sian kunsidon en Seulo, por decidi interalie pri la bug\u0302eto de la asocio. Tamen g\u0302is nun la komitatanoj ne ricevis la dokumentojn kiujn ili devus atente trastudi por povi fari seriozajn decidojn."}, {"text_idx": "#000002", "text": "La bug\u0302eto estas la baza dokumento kiu difinas la agadon de UEA, kaj tial g\u0302i devas esti zorge kaj g\u0302ustatempe preparita por la komitata diskuto kaj decidoj. En antau\u0306aj tempoj la propono pri la sekvajara bug\u0302eto c\u0302iam atingis la komitatanojn jam komence de junio, en la tiel nomata \"unua sendo\" de komitataj dokumentoj."}, {"text_idx": "#000003", "text": "C\u0302i-jare en la unua sendo tamen mankis la bug\u0302eta propono. Same ne aperis la promesita propono pri la reformo de la kotizkategorioj, kvankam la kotizoj estas la c\u0302efa enspezo de UEA kaj tiel grave influas la bug\u0302eton."}, {"text_idx": "#000004", "text": "La komitatanoj same ne ricevis raporton pri la enspezoj kaj elspezoj de la fondaj\u0302oj de UEA dum la pasinta jaro, nek bug\u0302eton de la fondaj\u0302oj por la venonta jaro."}, {"text_idx": "#000005", "text": "Krome ne aperis la raporto de la komitataj reviziantoj pri la jaro 2016. La reviziantoj vizitis la Centran Oficejon en junio, kaj supozeble pretigis sian raporton jam surloke, sed g\u0302is nun la komitato ricevis nenian informon pri la konkludoj de siaj propraj reviziantoj."}, {"text_idx": "#000006", "text": "La komitata tagordo cetere antau\u0306vidas ankau\u0306 prezenton kaj diskuton pri strategia laborplano por la periodo 2017-2020, sed ankau\u0306 tiu dokumento g\u0302is nun ne aperis. Nek la nuna nek la antau\u0306a estraro prezentis analizojn pri la realig\u0302o de la nun valida plano kaj iom post iom oni c\u0302esis paroli pri g\u0302i entute."}, {"text_idx": "#000007", "text": "En la komitata diskutejo interalie vicprezidanto Stefan MacGill kaj komitatano Francesco Maurelli esprimis maltrankvilon pro la malfruo de la gravaj dokumentoj."}, {"text_idx": "#000009", "text": "Estas tre escepte, ke ec\u0302 la vicprezidanto de UEA en la komitata diskutejo kritikas la laboron de la propra estraro."}, {"text_idx": "#000011", "text": "Libera Folio: Sed kial ili malfruas? Kaj c\u0302u oni antau\u0306vidas trakti la bug\u0302eton kaj la kotizkategoriojn en la UK?"}, {"text_idx": "#000013", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000015", "text": "Nekredeble, kiom multe s\u0302ang\u0302ig\u0302is UEA post la emeritig\u0302o de Osmo..."}, {"text_idx": "#000017", "text": "La financaj dokumentoj fine aperis en la retejo de UEA la 18-an kaj 19-an de julio."}, {"text_idx": "#000025", "text": "Alig\u0302i al 400 aliaj abonantoj"}]